Hoe om fopnuus te herken – en te keer dat dit versprei - Jou Gesin | Solidariteit WêreldJou Gesin | Solidariteit Wêreld
Tuis › Artikels › Hoe om fopnuus te herken – en te keer dat dit versprei
Die internet het 'n menigte konstruktiewe kwaliteite. Ongelukkig is dit ook 'n hulpmiddel vir kwaadwilliges. Fopnuus het die potensiaal om chaos te ontketen. Fopnuus word versprei om angs te veroorsaak en paniek te saai. Om dit te deel, kan tot gevolg hê dat mense oningeligte besluite neem wat hul lewens in gevaar stel.
Die Suid-Afrikaanse regering het sy mense gewaarsku teen die verspreiding van fopnuus en aangekondig dat enigeen wat fopnuus versprei, vervolg kan word.
Die rampbestuurregulasies van 2020 onderskei tussen drie verskillende tipes fopnuus:
Disinformasie – inligting wat nie waar is nie en doelbewus geskep word om 'n persoon, sosiale groep, organisasie of land skade te berokken, om menings te beïnvloed of die waarheid te verdraai
Misinformasie – onakkurate inligting, soos 'n speletjie of stukkende telefoon. Nuus wat via die bostelegraaf versprei word, sal verander na gelang mense sekere feite vergeet. Na gelang mense nuus versprei wat op hoorsê gebaseer is, sal die siklus van misinformasie voortgaan.
Waninformasie – die verdraaiing van akkurate inligting of die deel van persoonlike of privaat inligting
Hier is nege vrae wat jy jouself moet afvra voordat jy "send" druk en onwetend onnodige paniek saai deur fopnuus te deel:
Wat is die bron van die inhoud?
Verifieer die bron. As dit 'n stemnota is, verifieer dat die persoon wat praat hul identiteit of beroep verifieer of die magtiging om daardie nuus te deel.
Wat is die geloofwaardigheid van die persoon wat die nuus verkondig?
Kan jy die kwalifikasies van die persoon wat die nuus aanmekaar gesit het, verifieer? Noemenswaardige en betroubare inligting sal deur mense in gesagsposisies gedeel word.
Wanneer is hierdie nuusitem voortgebring?
Soek op die internet na die sleutelwoorde in die video, teks of oudio om seker te maak dit is nie ou nuus wat gesirkuleer word of geredigeer is om die konteks te verander nie.
Dek die hoofstroommedia dit?
Hoofstroommedia dek brekende nuus.
Het jy 'n feitkontroleerweblad geraadpleeg?
Raadpleeg 'n geverifieerde feitkontroleerwebblad om te kontroleer dat die nuus werklik is. Die volgende is sommige van die bekendste feitkontroleerwebblaaie:
Is die foto of video legitiem en in konteks gebruik?
Verifieer die legitimiteit van 'n foto of video by Berify of TinEye omgekeerdebeeldsoektog. Hierdie soekenjins gebruik beeldidentifiseertegnologie eerder as sleutelwoorde, metadata of watermerke.
Die beste manier om die verspreiding van fopnuus te voorkom, is om verslae van 'n geverifieerde bron te lees of daarna te luister. Maak seker dat jy die oorspronklike bron van die inligting kan vind voordat jy die nuus met enigiemand deel. Covid-19-bywerkings kan byvoorbeeld op die Wêreldgesondheidsorganisasie of die departement van gesondheid se webblaaie gekry word. Ontvolg bladsye wat daarop aandring om fopnuus te deel se webblad.
East Coast Radio: https://www.ecr.co.za/lifestyle/family/nine-ways-ensure-you-are-not-sharing-fake-news/
Centre For Academic Excellence: https://academicguides.waldenu.edu/library/fakenews/protectagainstfn